
[bookmark: TextBodyBegin]Evropski parlament,
–	ob upoštevanju člena 314 Pogodbe o delovanju Evropske unije,
–	ob upoštevanju člena 106a Pogodbe o ustanovitvi Evropske skupnosti za atomsko energijo,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:1] in zlasti člena 44 Uredbe, [1:  	UL L 193, 30.7.2018, str. 1, ELI: http://data.europa.eu/eli/reg/2018/1046/oj.] 

–	ob upoštevanju Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:2], in zlasti člena 44 Uredbe, [2:  	UL L, 2024/2509, 26.9.2024, http://data.europa.eu/eli/reg/2024/2509/oj.] 

–	ob upoštevanju splošnega proračuna Evropske unije za proračunsko leto 2024, ki je bil dokončno sprejet 22. novembra 2023[footnoteRef:3], [3:  	UL L, 2024/207, 22.2.2024, ELI: http://data.europa.eu/eli/budget/2024/207/oj.] 

[bookmark: _GoBack]–	ob upoštevanju Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027[footnoteRef:4], [4:  	UL L 433 I, 22.12.2020, str. 11, ELI: http://data.europa.eu/eli/reg/2020/2093/oj.] 

–	ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za njihovo uvedbo[footnoteRef:5], [5:  	UL L 433 I, 22.12.2020, str. 28, ELI: http://data.europa.eu/eli/agree_interinstit/2020/1222/oj.] 

–	ob upoštevanju Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom[footnoteRef:6], [6:  	UL L 424, 15.12.2020, str. 1, ELI: http://data.europa.eu/eli/dec/2020/2053/oj.] 

–	ob upoštevanju predloga spremembe proračuna št. 4/2024, ki ga je Komisija sprejela 19. julija 2024 (COM(2024)0931),
–	ob upoštevanju stališča o predlogu spremembe proračuna št. 4/2024, ki ga je Svet sprejel 23. septembra 2024 in ga 24. septembra 2024 posredoval Evropskemu parlamentu (13195/2024 – C10-0109/2024),
–	ob upoštevanju členov 96 in 98 Poslovnika,
–	ob upoštevanju poročila Odbora za proračun (A10-0007/2024),
A.	ker je glavni namen predloga spremembe proračuna št. 4/2024 posodobiti prihodkovno stran proračuna, da se upošteva najnovejši razvoj dogodkov, in poleg tega prilagoditi odhodkovno stran proračuna v zvezi z več decentraliziranimi agencijami;
B.	ker predlog spremembe proračuna št. 4/2024 vključuje revizijo napovedi lastnih sredstev v zvezi s carinami, ki so za 18,3 % nižje od napovedi iz maja 2023, neomejeno osnovo za DDV, ki je za 0,6 % nižja od napovedi iz maja 2023, nereciklirano odpadno plastično embalažo, ki je za 0,6 % višja od napovedi iz maja 2023, in skupno osnovo za BND EU, ki je za 0,3 % višja od napovedi iz maja 2023;
C.	ker predlog spremembe proračuna št. 4/2024 posodablja tudi prispevek Združenega kraljestva za leto 2024 na podlagi sporazuma o izstopu, ki znaša 2,38 milijarde EUR, kar je znatno zmanjšanje za 1,52 milijarde EUR v primerjavi z oceno, vključeno v proračun za leto 2024; ker predlog spremembe proračuna št. 4/2024 upošteva tudi globe in kazni, plačane do konca maja 2024, s čimer se prvotna napoved glob in kazni v proračunu za leto 2024 poveča za 513 milijonov EUR;
D.	ker predlog spremembe proračuna št. 4/2024 vsebuje številne prilagoditve financiranja decentraliziranih agencij s skupnim neto povečanjem za 12 milijonov EUR in predlog za uporabo instrumenta prilagodljivosti v višini 13,2 milijona EUR za kritje povečanj za Evropsko agencijo za zdravila in Eurojust, saj v razdelku 2b večletnega finančnega okvira ni razpoložljive razlike do zgornje meje;
1.	pozdravlja predlog spremembe proračuna št. 4/2024, kot ga je predložila Komisija;
2.	ugotavlja, da se zaradi zmanjšanja zneska lastnih sredstev, ki niso BND (zlasti v zvezi s carinskimi dajatvami), in višine prispevka Združenega kraljestva v proračun prispevki BND povečajo za 5,63 milijarde EUR; je seznanjen, da so velika odstopanja od prvotne napovedi carinskih dajatev in prispevka Združenega kraljestva, ter poziva Komisijo, naj preuči možnosti za izboljšanje napovedi, kar je bistveno za predvidljivost proračunskega načrtovanja; 
3.	opozarja, da v predlogu spremembe proračuna št. 4/2024 pavšalno znižanje BND za pet držav članic upravičenk znaša nekaj manj kot 5,4 milijarde EUR neto; poudarja, da so ta znižanja vezana na inflacijo in so se zato povečevala bolj kot zgornje meje večletnega finančnega okvira, ki se letno prilagajajo na podlagi 2-odstotnega deflatorja; poudarja, da ta odstopanja povečujejo breme za druge države članice;
4.	opozarja na potrebo po vzdržnih prihodkih za proračun Unije, ki je bil v zadnjih letih močno preobremenjen, da bi se lahko odzvali na različne krize; zato obžaluje, da Svet ni dosegel napredka pri reformi sistema virov lastnih sredstev v skladu s časovnim načrtom iz medinstitucionalnega sporazuma; opozarja na svoje stališče v podporo spremenjenim predlogom Komisije in poziva Svet in države članice naj jih hitro sprejme, da bi povečali lastna sredstva, ki so na voljo za proračun Unije; želi spomniti na svoje dolgoletno stališče, da bi bilo treba globe in pristojbine uporabiti kot dodatne prihodke za proračun Unije;
5.	ponovno izraža svoje dolgoletno stališče, da nove prednostne naloge terjajo novo financiranje; je seznanjen z vrsto prilagoditev proračunov decentraliziranih agencij, predvsem v skladu z nalogami, ki so jim bile dodeljene z nedavno sprejeto zakonodajo; opozarja, da morajo imeti agencije potrebno osebje in proračun za ustrezno izpolnjevanje svojih nalog; obžaluje, da dodatna sredstva za decentralizirano agencijo v več primerih pomenijo sorazmerno zmanjšanje sredstev za program;
6.	obžaluje, da je bilo v sedanjem večletnem finančnem okviru do zdaj skupaj 1,5 milijarde EUR prerazporejenih iz programov v decentralizirane agencije ali pa se to predlaga; poudarja, da obseg prerazporeditev kaže na preobremenjene vire, ki so na voljo v proračunu Unije, in poudarja, da je potrebna proračunska prožnost, da bi vire agencij prilagodili spremembam njihovih mandatov in nalog v večletnem finančnem okviru;
7.	ugotavlja, da predlog spremembe proračuna št. 4/2024 načrtuje povečanje sredstev za Eurojust za 2 milijona EUR zaradi inflacijskih pritiskov; poudarja, da so inflacijski pritiski očitno izziv za vse decentralizirane agencije, saj je inflacija nad 2-odstotnim deflatorjem, s čimer se povečujejo zgornje meje večletnega finančnega okvira večletnega finančnega okvira, ter so zato stroški dela in stroški poslovanja decentraliziranih agencij pod velikim pritiskom; meni da je treba v okviru priprav Komisije na večletni finančni okvir za obdobje po letu 2027 dodatno razmisliti o sedanji obravnavi proračunov decentraliziranih agencij kot ločenih od upravnih odhodkov v razdelku 7;
8.	odobri stališče Sveta o predlogu spremembe proračuna št. 4/2024;
9.	naroči svoji predsednici, naj razglasi, da je sprememba proračuna št. 4/2024 dokončno sprejeta, in poskrbi za njeno objavo v Uradnem listu Evropske unije;
[bookmark: TextBodyEnd]10.	naroči svoji predsednici, naj to resolucijo posreduje Svetu in Komisiji, drugim zadevnim institucijam in organom ter nacionalnim parlamentom.

